**Zápisnica**

**z ustanovujúceho zasadnutia Obecného zastupiteľstva konaného dňa 29.novembra 2018 o 18:00 hod. na Obecnom úrade v Dolnom Kalníku**

**Prítomní**: **starostka** : Iveta Balšianková,

**Novozvolení poslanci** : Pavol Huntata, Ing. Peter Olajec, Mgr. Matej Paulíny, Ing. Pavol Sedmák, Peter Vrabko

**Pozvaní:** Ing. Janka Jesenská – hl. kontrolórka, Jana Ďuríková – predsedníčka okrskovej volebnej komisie

**Program:**

**Slávnostná časť**

**1**. Otvorenie zasadnutia

**2**. Určenie zapisovateľa a overovateľov zápisnice

**3**. Oznámenie predsedu miestnej volebnej komisie o výsledku voľby starostu a volieb do obecného zastupiteľstva, odovzdanie osvedčení o zvolení novozvoleného starostu a poslancom novozvoleného obecného zastupiteľstva

**4**. Zloženie a podpísanie sľubu novozvoleného starostu obce

**5**. Zloženie a podpísanie sľubu novozvolených poslancov obecného zastupiteľstva

**6**. Príhovor starostu

**Pracovná časť**

 **7**. Schválenie programu ustanovujúceho zasadnutia

**8**. Voľba mandátovej komisie, správa mandátovej komisie

**9**. Návrh na poverenie poslanca obecného zastupiteľstva oprávneného zvolávať a

viesť zasadnutie obecného zastupiteľstva

**10.** Zriadenie komisie ( v  zmysle ústavného zákona č.357/2004 Z.z.) o ochrane verejného záujmu pri výkone funkcii verejných funkcionárov obecného zastupiteľstva

**11**. Informácia starostky obce o poverení zástupcu starostky obce

**12**. Záver

**Bod 1**

Ustanovujúce zasadnutie otvorila starostka obce, privítala prítomných, zdôraznila účel ustanovujúceho zasadnutia. Oboznámila prítomných, že hlavnou úlohou ustanovujúceho zasadnutie obecného zastupiteľstva je ustanovenie orgánov samosprávy obce – zloženie sľubu starostu a poslancov obecného zastupiteľstva.

**Bod 2**

Starostka obce určila za zapisovateľa Ing. Pavla Sedmáka a overovateľov zápisnice Mgr. Mateja Paulínyho a Petra Vrabka

**Bod 3**

Predsedníčka miestnej volebnej komisie Jana Ďuríková podala informáciu o výsledkoch volieb.

Volieb sa zúčastnilo 147 voličov z celkového počtu 177, čo činí 83,05 %.

Starostkou obce sa stala Iveta Balšianková s počtom hlasov : 126 ( RNDr. Tatiana Záhradníková 17, Mgr. Mária Kmetíková sa kandidatúry vzdala)

Do obecného zastupiteľstva boli zvolení : Pavol Huntata – 105 hlasov, Ing. Pavol Sedmák – 81, Ing. Peter Olajec – 80, Peter Vrabko – 79 a Mgr. Matej Paulíny - 56 hlasov.

Predsedníčka volebnej komisie všetkým zvoleným zablahoželala a odovzdala osvedčenia o zvolení.

**Bod 4**

Novozvolená starostka obce zložila sľub a potvrdila ho svojím podpisom.

**Bod 5**

Za novozvolených poslancov prečítal sľub Pavol Huntata.

 Následne všetci poslanci zložili a podpisom potvrdili zákonom predpísaný sľub.

**Na základe zloženého sľubu všetkými poslancami starostka obce skonštatovala, že novozvolené obecné zastupiteľstvo obce Dolný Kalník je uznášaniaschopné**

**Bod 6**

Novozvolená starostka obce predniesla príhovor

**Pracovná časť**

**Bod 7**

Starostka obce predložila na schválenie poslancom program OZ, tak ako bol zverejnený na úradnej tabuli obce a web stránke obce :

**Hlasovanie**: - prítomnosť - 5 poslanci – 100%

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE č . 1 /2018 z 29.11.2018**

Obecné zastupiteľstvo v Dolnom Kalníku – podľa § 12 odst. 5 Zákona o obecnom zriadení

* **schvaľuje** program zasadnutia OZ

**Bod 8**

Úlohou mandátovej komisie je overiť, či starosta a poslanci zložili zákonom predpísaný sľub bez výhrad a či podpísali čestné vyhlásenia o nezlučiteľnosti funkcií. Starostka obce navrhla za členov mandátovej komisie – Pavla Huntatu – predseda, Ing. Peter Olajec a Mgr. Matej Paulíny – členovia. Následne dal hlasovať o predloženom návrhu.

**Hlasovanie**: - prítomnosť - 5 poslanci – 100%

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE č . 2 /2018 z 29.11.2018**

 **OZ volí :**

 **Predsedu komisie : Pavla Huntatu**

 **Členov komisie : Ing. Petra Olajca, Mgr. Mateja Paulínyho**

Správu mandátovej komisie predniesol jej predseda – Pavol Huntata ( správa tvorí prílohu zápisnice ). Následne dala starostka hlasovať o návrhu na uznesenie, že OZ správu berie na vedomie.

**Hlasovanie**: - prítomnosť - 5 poslanci – 100%

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE č . 3 /2018 z 29.11.2018**

 **OZ berie na vedomie správu mandátovej komisie**

**Bod 9**

Starostka obce navrhla za poslanca, ktorý bude poverený zvolávať a viesť zasadnutia zastupiteľstva v súlade so znením § 12 zákona o obecnom zriadení Pavla Huntatu.

**Hlasovanie**: - prítomnosť - 5 poslanci – 100%

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE č 4./2018**

K návrhu na schválenie poslanca, ktorý bude poverený zvolávať a viesť zasadnutia zastupiteľstva podľa § 12 ods. 2 prvá veta, ods.3 tretia veta a ods.6 tretia veta zákona SNR č. 369/1990 Zb. o obecnom zriadení v neskorších predpisoch

* **OZ v Dolnom Kalníku poveruje poslanca Pavla Huntatu** za podmienok citovaných ustanoveniach Zákona o obecnom zriadení zvolať a viesť zasadnutie obecného zastupiteľstva.

**Bod 10**

Starostka obce predložila návrh na zloženie komisie podľa čl. 7 odst. 5 zákona č. 357/2004 Z.z. o ochrane verejného záujmu pri výkone funkcii verejných funkcionárov – Ing. Pavol Sedmák – predseda, Peter Vrabko, Mgr. Matej Paulíny – členovia

Následne dala hlasovať.

**Hlasovanie**: - prítomnosť - 5 poslanci – 100%

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE č . 5 /2018**

Obecné zastupiteľstvo v Dolnom Kalníku

 **Volí**

**Predsedu komisie : Ing. Pavla Sedmáka**

 **Členov komisie : Petra Vrabka, Mgr. Mateja Paulínyho**

**Bod 11**

Starostka obce oznámila prítomným, že v zmysle § 13b ods. 1 zákona o obecnom zriadení poverila ako svojho zástupcu Ing. Petra Olajca.

**Bod 12**

Záver

Na záver starostka obce poďakovala poslancom a účastníkom zasadnutia za účasť.

V Dolnom Kalníku, dňa 3.12.2018

Zapísal: Ing. Pavol Sedmák

Overil: Mgr. Matej Paulíny

 Peter Vrabko